
DĖL GAUTO UŽKLAUSIMO IR PIRKIMO PROCEDŪRŲ NUTRAUKIMO 2 PIRKIMO DALYJE
Lietuvos kariuomenės Generolo Adolfo Ramanausko kovinio rengimo centras  (toliau – Perkančioji organizacija) Komisija 2025 m. gruodžio 15 d. Centrinėje viešųjų pirkimų informacinėje sistemoje (toliau – CVP IS) (pirkimo ID 5871233) paskelbė Akumuliatorių pakėlėjams viešąjį pirkimą (toliau – pirkimas), vykdomą atviro konkurso būdu, CVP IS priemonėmis, pasiekiamą adresu https://viesiejipirkimai.lt/.
Akumuliatorių pakėlėjams viešojo pirkimo komisija (toliau – Viešojo pirkimo komisija), informuoja, kad Perkančioji organizacija CVP IS susirašinėjimo priemonėmis 2025 m. gruodžio 25 d. gautas Konkurso dalyvio pranešimas „Prašymas patikslinti reikalavimą 2 pirkimo daliai“:
„Laba diena,

Pirkimo sąlygų 1 priede Techninė specifikacija 2 pirkimo daliai nurodytas reikalavimas prekei Nr.2: "Akumuliatoriaus talpa 16Ah". Taip pat nurodytas pageidaujamas akumuliatoriaus tipas: ER-25AGm-HR arba analogas. 

Prašome patikslinti reikalavimą akumuliatorių talpai - ar nurodyta talpa 16Ah yra minimalus reikalavimas ir gali būti siūlomi analogiški ER-25AGm-HR tipui akumuliatoriai didesnės nei 16Ah talpos?

Ar nurodyta talpa 16Ah yra maksimali leistina, ir siūlomi akumuliatoriai gali būti mažesnės talpos, bet neviršyti 16Ah?

Pvz., reikalavimuose 1 pirkimo daliai leistina akumuliatorių talpa pateikiama intervale nuo 16Ah iki 30Ah - ar analogiškai reikėtų traktuoti ir talpos reikalavimą 2 pirkimo daliai?

Prašome patikslinti.”

Atsižvelgiant į tai, kad konkurso dalyvio siūlomi techniniai parametrai Perkančiajai organizacijai būtų priimtini ir tam turi būti keičiama techninė specifikacija 2 pirkimo dalyje, reikalinga ištaisyti pastebėtas klaidas ir iš naujo įvertinti bei nustatyti kitus, neribojančius tiekėjų konkurencijos, reikalavimus, vadovaudamasi Viešųjų pirkimų įstatymo (toliau- VPĮ)  29 straipsnio 3 dalimi, kuri  nustato pareigą perkančiajai organizacijai nutraukti pradėtas pirkimo ar projekto konkurso procedūras esant šioms dviem sąlygoms kartu: 1) jeigu buvo pažeisti VPĮ 17 straipsnio 1 dalyje nustatyti principai (šiuo atveju - nediskriminavimo); 2) atitinkamos padėties negalima ištaisyti, Viešojo pirkimo komisija priėmė sprendimą nutraukti pirkimo procedūras 2 pirkimo dalyje.

